*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*110. számú előterjesztés*

Bátaszék Város Önkormányzat Képviselő-testületének 2024. június 26-án

16.00 órakor megtartandó ülésére

Tájékoztatás a TOP\_PLUSZ-1.1.1-21 kódszámú, Kanizsai Dorottya Általános és Zeneiskola Konyha korszerűsítés,

bővítés tárgyú projekt megvalósításának ütemtervéről

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:** dr. Firle-Paksi Anna aljegyző  **Tárgyalja:**  PG Bizottság: 2024.06.25. |

**Tisztelt Képviselő-testület!**

A Kanizsai Dorottya Általános és Zeneiskola Konyha korszerűsítés, bővítés tárgyban benyújtott támogatási kérelmeket pozitívan bírálták el. A Támogatási Szerződés 2024.06.13. napon aláírásra került.

Projekt megvalósításának kezdő időpontja: 2024.06.01.

Projekt fizikai befejezésének tervezett napja: 2025.12.31.

Projekt teljes költsége: nettó 214.173.228 Forint

Két közbeszerzési eljárás kiírása szükséges, az építés és az eszközbeszerzés érdekében. Továbbá szükséges még a tervezők, műszaki ellenőr és közbeszerzési szakértő kiválasztása is.

A kivitelezési munkát és az eszközök leszállítását/beüzemelését a 2025. évi iskolai nyári szünet időtartamára tervezzük.

A lenti táblázatban szereplő tevékenységeket az Önkormányzat látja el. A konzorciumi együttműködési megállapodás alapján a projektmenedzsmenti feladatokat a Tolna Vármegyei Önkormányzati Hivatal, a nyilvánosság biztosítását a Tolnáért NK Kft., a projekt előkészítést a Bátaszéki Közös Önkormányzati Hivatal végzi.

|  |  |  |
| --- | --- | --- |
| **Sorszám** | **Tevékenység** | **Befejezés időpontja** |
| 1 | Beszerzések lefolytatása (műszaki ellenőr, közbeszerzési tanácsadó/szakértő, tervdokumentációk) | 2024.09.30. |
| 2 | Tervdokumentáció rendelkezésre állása | 2024.11.30. |
| 3 | Közbeszerzési eljárás kivitelező kiválasztására | 2025.03.31. |
| 4 | Közbeszerzési eljárás szállító kiválasztására (eszköz beszerzés) | 2025.03.31. |
| 5 | Kivitelezés és eszköz szállítás | 2025.08.30. |

**H a t á r o z a t i j a v a s l a t:**

**a TOP\_PLUSZ-1.1.1-21 kódszámú, Kanizsai Dorottya Általános és Zeneiskola Konyha korszerűsítés, bővítés tárgyú projektek megvalósításának ütemtervéről szóló tájékoztató tudomásul vételére**

Bátaszék Város Önkormányzatának Képviselő-testülete a TOP\_PLUSZ-1.1.1-21 kódszámú, Kanizsai Dorottya Általános és Zeneiskola Konyha korszerűsítés, bővítés tárgyú projektek megvalósításának ütemtervéről szóló tájékoztatót tudomásul veszi.

*Határidő:* azonnal

*Felelős:* dr. Firle-Paksi Anna aljegyző

(a határozat megküldéséért)

*A határozatról értesül:* Bátaszéki KÖH Városüzemeltetési Iroda

irattár